
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 916 

18 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μη αναστολή από την άσκηση επαγγέλματος του με¬ 
ταφραστή σε Ειδική Συνεργάτιδα του Πολιτικού 
Γραφείου του Υπουργού Οικονομίας και Οικονομι¬ 
κών. 1 

Αύξηση ανωτάτου ορίου έκδοσης εγγυητικών επιστο¬ 
λών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΕΣΒΟΥ- 

ΛΗΜΝΟΥΣΥΝ.ΠΕ. 2 

Συγκρότηση Κεντρικής Επιτροπής Αξιολόγησης, του 
προγράμματος «Προώθηση της Δικτύωσης των 

ΜΜΕ (ΟΐυδΤΕΒΙΝΟ), δράση 2.7.2, του ΕΠΑΝ. 3 

Συγκρότηση Επιτροπών Αξιολόγησης του προγράμμα¬ 
τος «Ενίσχυση ανταγωνιστικότητας ΜΜΕ & ΠΜΕ», 
δράση 2.7.1. γ' κύκλος, του Επιχειρησιακού Προ¬ 
γράμματος Ανταγωνιστικότητας (ΕΠΑΝ). 4 

Καθορισμός της αμοιβής εξωτερικών εισηγητών και 
εμπειρογνωμόνων για τη μελέτη και εισήγηση προϊ¬ 
όντων αρμοδιότητας ΕΟΦ (άρθρο 1 παρ. 2 του Ν. 

1965/1991) για το έτος 2004. 5 

Έγκριση του Ειδικού Κανονισμού Λιμένα Ραφήνας με 
αριθμό 24 «Απαγορεύσεις και περιορισμοί κατά τη 
διάρκεια των Ολυμπιακών και Παραολυμπιακών 
Αγώνων 2004». 6 


ΑΠΟΦΑΣΕΙ Σ 

Αριθ. 1047740/1156/0001ΑΦ. 104-1.11 (1) 

Μη αναστολή από την άσκηση επαγγέλματος του με¬ 
ταφραστή σε Ειδική Συνεργάτιδα του Πολιτικού Γρα¬ 
φείου του Υπουργού Οικονομίας και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

2. Τις διατάξεις της Π.Υ.Σ. 88/2.8.1985 (ΦΕΚ 142/Α/2.8. 
1985), όπως τροποποιήθηκε, συμπληρώθηκε και ισχύει. 


3. Τις 1027878/590/0001Α/31.3.2004 και 1037995/925/ 
0001Α/6.5.2004 αποφάσεις διορισμού και τροποποίησης 
αυτού, της Γαλιατσάτου Χριστίνας του Γερασίμου, ως Ει¬ 
δικής Συνεργάτιδας στο Πολιτικό Γ ραφείο του Υπουργού 
Οικονομίας και Οικονομικών. 

4. Την από 18.5.2004 σχετική υπεύθυνη δήλωση της Γα- 
λιατσάτου Χριστίνας. 

5. Το από 21.5.2004 έγγραφο του Δ/ντη του Πολιτικού 
Γ ραφείου Υπουργού Οικ. Οικ/κων, αποφασίζουμε: 

1. Την εξαίρεση από την αναστολή άσκησης του ελευ¬ 
θέριου επαγγέλματος του μεταφραστή από την ΓΑΛΙΑ- 
ΤΣΑΤΟΥ Χριστίνα του Γερασίμου, από τότε που διορίσθη¬ 
κε ως ειδική συνεργάτης και την παράλληλη άσκηση των 
καθηκόντων της στη θέση του Ειδικού Συνεργάτη, στο 
Πολιτικό Γ ραφείο του Υπουργού Οικονομίας και Οικονο¬ 
μικών Γεώργιου Αλογοσκούφη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟ Π Ο ΥΛΟΣ ΓΕΩΡ. ΑΛΟΓΟΣΚΟΥΦΗΣ 

-♦- 

Αριθ. 2/26931/0025 (2) 

Αύξηση ανωτάτου ορίου έκδοσης εγγυητικών επιστολών 
από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΕΣΒΟΥ - ΛΗ¬ 
ΜΝΟΥ ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου2441/1996 (ΦΕΚΑ'256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το ΠΑ. 284/1988 «Οργανισμός του Υπουργείου Οικο¬ 
νομικών» (ΦΕΚΑ'28/1988). 

3) Την αριθμ. 2/38554/0004/23.5.2000 (ΦΕΚ Β' 703/7.6. 
2000) απόφαση του Υφυπουργού Οικονομικών «Μετα¬ 
βίβαση αρμοδιοτήτων και της εξουσίας να υπογράφουν 
με «Εντολή Υφυπουργού» στο Γενικό Γραμματέα Δήμο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σιονομικής Πολιτικής, στους Γενικούς Δ/ντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους». 

4) Την απόφαση μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λπ.». 

5) Το από 17 .5.2004 έγγραφο της ανωτέρω Τράπεζας 
με το οποίο ζητά την αναπροσαρμογή του ανωτάτου ορί¬ 
ου έκδοσης των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΛΕΣΒΟΥ - 
ΛΗΜΝΟΥ ΣΥΝ.ΠΕ. στο ποσό των δέκα εκατομμυρίων 
ευρώ (10.000.000,00 €) με τους όρους και τις προϋπο¬ 
θέσεις βάσει των οποίων παρέχονται από τις Τράπεζες 
που λειτουργούν στην Ελλάδα εγγυήσεις στο Δημόσιο 
και τα Νομικά Πρόσωπα Δημοσίου Δικαίου για εκτέλεση 
έργων, προμήθειες κ.λπ. (απόφασή μας 2028691/4354/ 
3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2004 

Με εντολή Υφυπουργού 
Η Γενική Διευθύντρια 
ΜΑΡΙΑ ΠΑΠΑΔΟΝΙΚΟΛΑΚΗ 
-♦- 

Αριθ. οικ. 9953/709 (3) 

Συγκρότηση Κεντρικής Επιτροπής Αξιολόγησης, του 
προγράμματος «Προώθηση της Δικτύωσης των ΜΜΕ 
(0Ι_υ3ΤΕΠΙΝΘ), δράση 2.7.2, του ΕΠΑΝ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/1985 (ΦΕΚ 137/Α) Κυβέρνηση και Κυβερ¬ 
νητικά όργανα όπως τροποποιήθηκε με το Ν. 2081/1992 
(ΦΕΚ154/Α). 

2. Τις διατάξεις των Π.Δ. 229/1986 (ΦΕΚ 96/Α/16.7. 
1986), Π.Δ. 396/1989 (ΦΕΚ 172/Α/16.6.1989) και Π.Δ. 
189/1995 (ΦΕΚ 99/Α/1995) «Οργανισμός της ΓΓΒ», του 
άρθρου 21 του Ν. 2367/1995 (ΦΕΚ261/Α/1995) «Σύσταση 
της Δ/νσης ΜΜΕ της Γ.Γ.Β.», και της Υ.Α. 3584/5.3.1996 
(ΦΕΚ 147/Β/12.3.1996) «Διάρθρωση, Αρμοδιότητες και 
κατανομή προσωπικού της Δ/νσης ΜΜΕ της ΓΓΒ». 

3. Το Π.Δ. 27/1.2.1996 (ΦΕΚ 19Α) «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο Ανά¬ 
πτυξης». 

4. Το Π.Δ 122/2004 (ΦΕΚ85/Α/17.3.2004) «Ανασύσταση 
του Υπουργείου Τουρισμού». 

5. Το Π.Δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

6. Την παρ. 1, του άρθ. 2, του Ν. 2303/1995 (ΦΕΚ 
80/4/1995). 


7. Το άρθρο 28 παρ. α' του Ν.2081/1992 (ΦΕΚ 154/Α), 
όπως αντικαταστάθηκε από το άρθρο 2 του Ν. 2438/1996 
(ΦΕΚ211Α). 

8. Την υπ’ αριθμ. Οικ. 614/5.4.2004 κοινή απόφαση του 
Πρωθυπουργού και του Υπουργού Ανάπτυξης σχετικά με 
«Διορισμό του Γενικού Γραμματέα στη Γενική Γραμμα¬ 
τεία Βιομηχανίας του Υπουργείου Ανάπτυξης» (ΦΕΚ 
106/Γ/13.4.2004). 

9. Την αριθ. 7154/2004 (ΦΕΚ 655/Β/5.5.2004) απόφαση 
του Υπουργού Ανάπτυξης «Μεταβίβαση στο Γενικό Γραμ- 
ματέα Βιομηχανίας, στους Γενικούς Διευθυντές και Λοι¬ 
πούς Προϊσταμένους Υπηρεσιακών Μονάδων της Γ.Γ.Β. 
του Υπουργείου Ανάπτυξης του δικαιώματος να υπογρά¬ 
φουν με εντολή Υπουργού». 

10. Το άρθρο 7 παρ. 4 του Ν. 2244/1994 «Ρύθμιση θε¬ 
μάτων ηλεκτροπαραγωγής από ανανεώσιμες πηγές 
ενέργειας και από συμβατικά καύσιμα και άλλες διατά¬ 
ξεις» (ΦΕΚ 168/Α/1994), όπως αντικαταστάθηκε από το 
άρθρο 17 παρ. 2 του Ν. 2308/1995 (ΦΕΚ 114/Α/1995). 

11. Το Π.Δ. 93/1997 (ΦΕΚ 92/Α/1997) «Όροι και διαδι¬ 
κασίες για την ένταξη και χρηματοδότηση έργωντου ιδιω¬ 
τικού τομέα σε προγράμματα ή τμήματα τους του Υπουρ¬ 
γείου Ανάπτυξης, τα οποία αναφέρονται στους τομείς 
βιομηχανίας, ενέργειας, έρευνας και τεχνολογίας». 

12. Την 0(2001 )-550 της 14.3.2001 απόφαση της ΕΕ με 
την οποία εγκρίθηκετο Επιχειρησιακό Πρόγραμμα Αντα¬ 
γωνιστικότητα (ΕΠΑΝ). 

13. Τις διατάξεις του Ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (ΦΕΚ 251/Α). 

14. Το Π.Δ. 4/2002 (ΦΕΚ3/Α/2002) «Εκτέλεση ενεργειών 
τεχνικής βοήθειας-στήριξης και διαχείριση των αντίστοι¬ 
χων πόρων». 

15. Την υπ’ αριθμ. ϋ/228413/5.2.2003 επιστολή Ε. Επι¬ 
τροπής «Κρατική ενίσχυση Ν 627/2001 - Ελλάδα. Προώ¬ 
θηση των δικτυώσεων ΟΙυεΙθΓίπ^ ΝθίννοΓΚίπρ - Οδηγός 
Προγράμματος ΘΒ/ΟΙυείθΓ Β». 

16. Την υπ’ αριθμ. Α.Π. 7960/272Α/2307/26.9.2003 από¬ 
φαση της ΕΥΔ-ΕΠΑΝ ένταξη της πράξης «Προώθηση της 
Δικτύωσης των ΜΜΕ (ΟΐυδΤΕΗΙΝΘ) -Α' Κύκλος», Μέτρο 
2.7, στο ΕΠ «Ανταγωνιστικότητα». 

17. Την υπ’ αριθ. Α.Π.οικ. 18346/1099/1.10.2003 «Έγκρι¬ 
ση του Οδηγού Εφαρμογής και συνημμένων Παραρτη¬ 
μάτων της δράσης 2.7.2, «Προώθηση της Δικτύωσης των 
ΜΜΕ (ΟΕϋδΤΕΒΙΝΟ)», του Επιχειρησιακού Προγράμμα¬ 
τος Ανταγωνιστικότητας (ΕΠΑΝ)». 

18. Την υπ’ αριθ. Α.Π. οικ. 18347/1100/1.10.2003 «Πρό¬ 
σκληση εκδήλωσης ενδιαφέροντος για υποβολή προ¬ 
τάσεων έργων προς ένταξη στη δράση 2.7.2, «Προώθη¬ 
ση της Δικτύωσης των ΜΜΕ (ΟΐυδΤΕΒΙΝΟ)», Α' Κύκλος, 
του Επιχειρησιακού Προγράμματος Ανταγωνιστικότητας 
(ΕΠΑΝ)». 

19. Την ανάγκη άμεσης αξιολόγησης των υποβαλλόμε¬ 
νων προτάσεων έργων για την υλοποίηση της Δράσης 
2.7.2 του ΕΠΑΝ. 

20. Τις ανάγκες υλοποίησης του Επιχειρησιακού Προ¬ 
γράμματος Ανταγωνιστικότητα (ΕΠΑΝ)) του Υπουργείου 
Ανάπτυξης, αποφασίζουμε: 

1. Την συγκρότηση πενταμελούς Κεντρικής Επιτροπής 
Αξιολόγησης του προγράμματος «Προώθηση της Δι¬ 
κτύωσης των ΜΜΕ (ΟίύδΤΕΒΙΝΟ)», Α' Κύκλος, δράση 
2.7.2, του Επιχειρησιακού Προγράμματος Ανταγωνιστι¬ 
κότητας (ΕΠΑΝ)», ως εξής: 

Πρόεδρος της Επιτροπής 

Μέλος 

Μέλος 

Μέλος 

Μέλος 


1. Βλαχούλης Κ., 

2. Γιαννιτσιώτης Γ., 

3. Καφφές Θ., 

4. Μάμαλη Ε., 

5. Καλογερόπουλος Δ., 

Αναπληρωτές των ανωτέρω ορίζονται οι: 

1. Αναγνώστου Δ. 

2. Μουρτζανός Κ. 

Εισηγητές της Επιτροπής για θέματα που θα προκό¬ 
ψουν κατά την υλοποίηση των έργων από τα ενταγμένα δί¬ 
κτυα επιχειρήσεων, ορίζονται οι: 

ί. Παπαβασιλείου X. 

Π. Πνευματικάτου Α. 

Γραμματείςτης Επιτροπής ορίζονται οι: 

α. Μητρομάρα Μαρία 

β. Νικολοπούλου Όλγα. 

2. Έργο της Επιτροπής είναι η γνωμοδότηση προς τον 
Υπουργό Ανάπτυξης για θέματα: 

• Αξιολόγησης για ένταξη ή μη των προτάσεων στο 
πρόγραμμα. 

• Παρακολούθησης υλοποίησης του προγράμματος. 

• Ερμηνείας θεμάτων του οδηγού του προγράμματος. 

• Τροποποίησης όρων των εγκριτικών αποφάσεων και 
ειδικότερα επί αιτημάτων που αφορούν: 

- τροποποιήσεις φυσικού και οικονομικού αντικειμένου 
των επιχειρηματικών σχεδίων. 

- τροποποιήσεις του προϋπολογισμού και των επιμέ- 
ρους ενεργειών. 

- εξέταση της επιλεξιμότητας δαπανών που ανακύ¬ 
πτουν από την εφαρμογή των συμβάσεων με τους δικαι¬ 
ούχους. 

- κλπ. 


• Κάθε θέμα που κατά την εκτίμηση της αρμόδιας υπη¬ 
ρεσίας κρίνεται σκόπιμο να εξετασθεί από την Επιτροπή. 

3. Η χρονική διάρκεια της Επιτροπής ορίζεται ως το πέ¬ 
ρας των θεμάτων που προκύπτουν από την υλοποίηση του 
προγράμματος και θα γίνεται εκτός ωραρίου εργασίας. 

4. Η αμοιβή του προέδρου, των μελών, των εισηγητών 
και της γραμματειακής υποστήριξης της Επιτροπής, θα 
καλυφθεί από την Εθνική Τεχνική Βοήθεια και θα καθορι¬ 
στεί με νεότερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Ιουνίου 2004 


Ο ΥΦΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 


Αριθ. οικ. 9954/710 (4) 

Συγκρότηση Επιτροπών Αξιολόγησης του προγράμμα¬ 
τος «Ενίσχυση ανταγωνιστικότητας ΜΜΕ & Π ΜΕ», 
δράση 2.7.1. γ' κύκλος, του Επιχειρησιακού Προγράμ¬ 
ματος Ανταγωνιστικότητας (ΕΠΑΝ). 


Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/1985 (ΦΕΚ 137/Α') «Κυβέρνηση και Κυ¬ 
βερνητικά όργανα», όπως τροποποιήθηκε με το Ν. 2081/ 
1992 (ΦΕΚ 154/Α'). 


2. Τις διατάξεις των Π.Δ. 229/1986 (ΦΕΚ 96/Α/16.7. 
1986), Π.Δ. 396/1989 (ΦΕΚ 172/Α/16.6.1989) και Π.Δ. 
189/1995 (ΦΕΚ 99/Α/1995) «Οργανισμός της ΓΓΒ», του 
άρθρου 21 του Ν. 2367/1995 (ΦΕΚ261/Α/1995) «Σύσταση 
της Δ/νσης ΜΜΕ της Γ.Γ.Β.», και της Υ.Α. 3584/5.3.1996 
(ΦΕΚ 147/Β/12.3.1996) «Διάρθρωση, Αρμοδιότητες και 
κατανομή προσωπικού της Δ/νσης ΜΜΕ της ΓΓΒ». 

3. Το Π.Δ. 27/1.2.1996 (ΦΕΚ 19Α) «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο Ανά¬ 
πτυξης». 

4. Το Π.Δ 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

5. Το Π.Δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

6. Την παρ.1, του άρθ.2, του Ν.2303/1995 (ΦΕΚ 80/4/ 
1995). 

7. Το άρθρο 28 παρ. α' του Ν.2081/1992 (ΦΕΚ 154Α) 
όπως αντικαταστάθηκεαπότο άρθρο 2 του Ν. 2438/1996 
(ΦΕΚ 211 /Α'). 

8. Την υπ’ αριθμ. Οικ. 614/5 04.2004 κοινή απόφαση του 
Πρωθυπουργού και του Υπουργού Ανάπτυξης σχετικά με 
«Διορισμό του Γενικού Γραμματέα στη Γενική Γραμμα¬ 
τεία Βιομηχανίας του Υπουργείου Ανάπτυξης» (ΦΕΚ 
106/Γ/13.4.2004). 

9. Την αριθ. 7154/2004 (ΦΕΚ 655/Β/5.5.2004) απόφαση 
του Υπουργού Ανάπτυξης «Μεταβίβαση στο Γενικό Γραμ- 
ματέα Βιομηχανίας, στους Γενικούς Διευθυντές και Λοι¬ 
πούς Προϊσταμένους Υπηρεσιακών Μονάδων της Γ. Γ. Β. 
του Υπουργείου Ανάπτυξης του δικαιώματος να υπογρά¬ 
φουν με εντολή Υπουργού». 

10. Το άρθρο 7 παρ. 4 του Ν. 2244/1994 «Ρύθμιση θε¬ 
μάτων ηλεκτροπαραγωγής από ανανεώσιμες πηγές 
ενέργειας και από συμβατικά καύσιμα και άλλες διατά¬ 
ξεις» (ΦΕΚ 168/Α/1994) όπως αντικαταστάθηκε από το 
άρθρο 17 παρ. 2 του Ν. 2308/1995 (ΦΕΚ 114/Α/1995). 

11. Το Π.Δ. 98/1996 (ΦΕΚ77/Α/1996) «Όροι και διαδικα¬ 
σίες ανάθεσης σε ενδιάμεσους φορείς της εφαρμογής 
προγραμμάτων ή τμημάτων τους του Υπουργείου Ανά¬ 
πτυξης που αναφέρονται στους τομείς βιομηχανίας, 
ενέργειας, έρευνας και τεχνολογίας και αφορούν έργα 
του ιδιωτικού τομέα καθώς και της διαχείρισης των αντί¬ 
στοιχων πόρων». 

12. Την 0(2001 )-550 της 14.3.2001 απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠΑΝ). 

13. Το Συμπλήρωμα Προγραμματισμού, όπως ισχύει 
και ειδικά το τμήμα που αναφέρεται στο Μέτρο 2.7. 

14. Τις διατάξεις του Ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (ΦΕΚ 251/Α). 

15. Το Π.Δ. 4/2002 (ΦΕΚ3/Α/2002) «Εκτέλεση ενεργειών 
τεχνικής βοήθειας-στήριξης και διαχείριση των αντίστοι¬ 
χων πόρων». 

16. Τις υπ’ Α.Π. 11931/271.2/Γ/3342/24.12.2003/ΕΛΑ- 
ΝΕΤ, 

11932/271.3/Γ/3343/24.12.2003/ΔΙΑΧΕΙΡΙΣΤΙΚΗ, 

11933/271.4/Γ/3344/24.12.2003/ΚΕΠΑ-ΑΝΕΜ, 

11934/271.5/Γ/3345/24.12.2003/ΔΕΣΜ-ΌΣΑΜΘ, 

11935/271.6/Γ/3346/24.12.2003/ΑΝ.ΔΙΑ, 

11936/271.7/Γ/3347/24.12.2003/ΑΕΔΕΠ, 

11937/271.8/Γ/3348/24.12.2003/ΑΝΑΠΤΥΞΙΑΚΗ ΚΡΗ¬ 
ΤΗΣ, αποφάσεις της ΕΥΔ-ΕΠΑΝ ένταξηςτης πράξης «Ενί¬ 
σχυση Ολοκληρωμένων Επιχειρηματικών Σχεδίων Πολύ 
Μικρών και Μικρών Επιχειρήσεων - Γ' Κύκλος», Μέτρο 2.7, 
στο ΕΠ «Ανταγωνιστικότητα». 

17. Την υπ’αριθμ.πρωτ. ΟΙΚ.41/1/5.1.2004 Έγκριση του 
Οδηγού Εφαρμογής και συνημμένων Παραρτημάτων της 
Δράσης 2.7.1 Ενίσχυση Ολοκληρωμένων Επιχειρηματι¬ 
κών Σχεδίων Πολύ Μικρών και Μικρών Επιχειρήσεων», 
του Επιχειρησιακού Προγράμματος Ανταγωνιστικότητας 
(ΕΠΑΝ). 

18. Την υπ’ αριθμ. Α.Π. οικ.42/2/5.1.2004 «Πρόσκληση 
εκδήλωσης ( ενδιαφέροντος για υποβολή προτάσεων 
έργων προς ένταξη στη δράση 2.7.1, Γ' κύκλος πρό¬ 
γραμμα Ενίσχυση Ολοκληρωμένων Επιχειρηματικών 
Σχεδίων Πολύ Μικρών και Μικρών Επιχειρήσεων» του 
Επιχειρησιακού Προγράμματος Ανταγωνιστικότητας 
(ΕΠΑΝ)». 

19. Την ανάγκη άμεσης αξιολόγησης των υποβαλλόμε¬ 
νων προτάσεων έργων για την υλοποίηση της Δράσης 
2.7.1 του ΕΠΑΝ. 

20. Τις ανάγκες υλοποίησης του Επιχειρησιακού Προ¬ 
γράμματος Ανταγωνιστικότητα (ΕΠΑΝ)) του Υπουργείου 
Ανάπτυξης, αποφασίζουμε: 

1. Συγκροτούμε Επιτροπές αξιολόγησης του προ¬ 
γράμματος «Ενίσχυση ανταγωνιστικότητας ΜΜΕ & 
ΠΜΕ», δράση 2.7.1, γ' κύκλος, του Επιχειρησιακού Προ¬ 
γράμματος Ανταγωνιστικότητας (ΕΠΑΝ), ως ακολού¬ 
θως: 


Α. 


1. Γιαννιτσιώτης Γ. 

Πρόεδρος της Επιτροπής 

2. Πετρόχειλος Κ. 

Μέλος 

3. Μητιακούδης Α. 

Μέλος 

4. Χρόνη Β. 

Μέλος 

5. Εκπρόσωπος ΕΦΔ 

Β. 

1. Πατίρης 1. 

Μέλος 

Πρόεδρος της Επιτροπής 

2. ΓιαννουλάτοςΑρ. 

Μέλος 

3. Φωτεινογιαννόπουλος Γ. 

Μέλος 

4. Πετροπούλου Ε. 

Μέλος 

5. Εκπρόσωπος ΕΦΔ 

Γ. 

1 .Λεβέντη Σ. 

Μέλος 

Πρόεδρος της Επιτροπής 

2. Καρτσακλή Α. 

Μέλος 

3. Μάμαλη Ε. 

Μέλος 

4. Καλογερόπουλος Δ. 

Μέλος 

5. Εκπρόσωπος ΕΦΔ 

Μέλος 


Αναπληρωτές των ανωτέρω ορίζονται οι: 

1 .Τσιάτσιος Παναγιώτης 

2. Μουρτζανός Κων/νος 

3. Κόντος Σωτήριος 

Ο τόπος συνεδρίασης της Α Επιτροπής είναι η Αθήνα, 
της Β Επιτροπής είναι η Θεσσαλονίκη και της Γ Επιτροπής 
είναι η Πάτρα. 

Εκπρόσωποι των ΕΦΔ στις παραπάνω επιτροπές ορί¬ 
ζονται οι παρακάτω: 


ΕΦΔ 

ΕΛΑΝΕΤ 

ΚΕΠΑ-ΑΝΕΜ 

ΔΕΣΜΟΣ 

ΑΝΑΠΤΥΞΙΑΚΗ ΚΡΗΤΗΣ 

ΑΕΔΕΠ 

ΑΝΔΙΑ 

ΔΙΑΧ. Κ.Π. 

ΠΕΛΟΠΟΝΝΗΣΟΥ 


ΕΚΠΡΟΣΩΠΟΙ ΑΝΑΠΛΗΡΩΤΕΣ 

Κόκκινου Χριστίνα Γώγολου Μαρία 

Σκοτίδας Σπόρος Τσιτσόπουλος Ιωάννης 

Αγγελίδης Νικόλαος Τσολακίδης Νικόλαος 
Μπουλμπάση Εύα Ρομπογιαννάκης Γ ιάννης 

Παπαδούλης Απόστ. Βενετσάνος Παναγιώτης 
Κοκκώνης Μάξιμος Σιαφάκας Χρήστος 
Παράσχης 

Αλέξανδρος Καλός Άγγελος 


Τον γενικό συντονισμό του έργου της αξιολόγησης έχει 
η Δ/νση ΜΜΕ. 

Οι εκπρόσωποιτων ΕΦΔ στην Επιτροπή θα εκτελούν και 
χρέη εισηγητών, οι οποίοι δεν θα αμείβονται στα πλαίσια 
της παρούσας απόφασης. 

Γραμματειακή υποστήριξη θα παρέχουν οι υπάλληλοι 
της ΓΓΒ: 

Γ ια την Α' Επιτροπή 

1. Παπαβασιλείου X. 

2. Περογιαννάκη Ε. 

Γ ια την Β' Επιτροπή 

1. Μπαζάκου Ε. 

2. Μητρομάρα Μ. 

Για την Γ Επιτροπή 

1. Τσόκα Α. 

2. Πνευματικάτου Α. 

2. Έργο των Επιτροπών Αξιολόγησης είναι η αξιολόγη¬ 
ση και τελική βαθμολόγηση όλων των υποβαλλόμενων 
προτάσεων και η σύνταξη πρακτικού σύμφωνα με τον 
οδηγό του προγράμματος. 

Στη φάση αξιολόγησης των προγραμμάτων, θέματα 
των ΕΦΔ που αφορούν τη δράση, εξετάζονται και απάτην 
Κεντρική Επιτροπή Αξιολόγησης, η οποία συνεδριάζει 
στην Αθήνα. 

Επιτροπή που ολοκληρώνειτο έργο της είναι δυνατό να 
συνδράμει τις υπόλοιπες για ταχύτερη διεκπεραίωση του 
προγράμματος. 

Η χρονική διάρκεια των Επιτροπών Αξιολόγησης ορί¬ 
ζεται έως το πέρας του έργου τους, το οποίο είναι η γνω¬ 
μοδότηση επί των προτάσεων που έχουν υποβληθεί 
προς ένταξη στο παραπάνω πρόγραμμα «Ενίσχυση 
ανταγωνιστικότητας ΜΜΕ & ΠΜΕ», δράση 2.7.1. γ' κύ¬ 
κλος, του Επιχειρησιακού Προγράμματος Ανταγωνιστι¬ 
κότητας (ΕΠΑΝ). 

Η συγκρότηση των Επιτροπών Αξιολόγησης λύεται αυ¬ 
τοδίκαια, μετά το πέρας του έργου τους. 

Οι συνεδριάσεις των Επιτροπών Αξιολόγησης θα γίνουν 
εκτός ωραρίου εργασίας. 

3. Η αμοιβή των προέδρων, των μελών και της γραμμα¬ 
τειακής υποστήριξης, των Επιτροπών Αξιολόγησης, θα 
καλυφθεί από την Εθνική Τεχνική Βοήθεια και θα καθορι¬ 
στεί με νεότερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Ιουνίου 2004 


Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

Αριθ. ΔΥΓ3/Γ.Π 16561 (5) 

Καθορισμός της αμοιβής εξωτερικών εισηγητών και 
εμπειρογνωμόνων για τη μελέτη και εισήγηση προϊό¬ 
ντων αρμοδιότητας ΕΟΦ (άρθρο 1 παρ. 2 του Ν. 
1965/1991) για το έτος 2004. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 17 του Ν.Δ97/1973, όπως αυτό συμπλη¬ 
ρώθηκε με το άρθρο 28του Ν. 1193/1981 και το άρθρο 39 
του Ν. 1316/1983. 

2. Το άρθρο 40 του Ν. 849/1978 όπως τροποποιήθηκε 
με το άρθρο 8 του Ν. 2129/1993. 

3. Το Α.Π. 6895/5.2.2004 έγγραφο του ΕΟΦ. 

4. Την υπ’ αριθ. 0-48/1η/15.1.2004 πρόταση του ΔΣ/ 
ΕΟΦ. 

5. Τον κανονισμό 2309/1993 του Συμβουλίου της Ευρώ¬ 
πης. 

6. Την υπ’αρίθ. 27304/17.3.2004 (ΦΕΚ Β' 517/13.3.2004) 
κοινή απόφαση του Πρωθυπουργού και του Υπουργού 
Υγείας και Κοινωνικής Αλληλεγγύης «Ανάθεση αρμοδιο¬ 
τήτων στους Υφυπουργούς Υγείας & Κοινωνικής Αλλη¬ 
λεγγύης. 

7. Την αριθμ. 14650/ΔΙΟΕ 85/17.3.2004 (ΦΕΚ 519/Β/ 
2004) κοινή απόφαση του Πρωθυπουργού και Υπουργού 
Οικονομικών καθορισμού αρμοδιοτήτων στους Υφυ¬ 
πουργούς Οικονομικών. 

Ότι ο καθορισμός των παραπάνω αμοιβών ισχύει για το 
οικονομικό έτος 2004 και η προκαλούμενη δαπάνη ύψους 
90.000 ΕΥΡΩ βαρύνει τον προϋπολογισμό του ΕΟΦ οικο¬ 
νομικού έτους 2004 όπου προβλέπεταιπίστωση στον ΚΑΕ 
0419, αποφασίζουμε: 

Καθορίζουμε για το έτος 2004 την κατ’ εισήγηση αμοι¬ 
βή των εξωτερικών εισηγητών επί των προϊόντων αρμο¬ 
διότητας ΕΟΦ (άρθρο 1 παρ. 2 Ν.1965/1991) ως εξής: 

1. α) Για έγκριση άδειας κυκλοφορίας φαρμακευτικών 
προϊόντων ανθρώπινης ή κτηνιατρικής χρήσης ή άλλων 
προϊόντων ή δραστικών ουσιών αρμοδιότητας ΕΟΦ (π.χ. 
βιοκτόνα, τρόφιμα ειδικής διατροφής κλπ )για τα οποία 
απαιτείται άδεια κυκλοφορίας από τις εκάστοτε ισχύου- 
σες διατάξεις με πλήρη φάκελο ή με απλουστευμένο φά¬ 
κελο και για την επεξεργασία των επιστημονικών δεδομέ¬ 
νων μέχρι την έκδοση της άδειας κυκλοφορίας η αμοιβή 
του εμπειρογνώμονα εισηγητή ανά μέρος (χημικοφαρ- 
μακευτικό, τοξικολογικό,κλινικό )ορίζεται στο ποσό των 
293,47 ΕΥΡΩ. 

β) Για έγκριση άδειας κυκλοφορίας ουσιωδώς ομοίων 
φαρμακευτικών προϊόντων ανθρώπινης ή κτηνιατρικής 
χρήσης ή άλλων προϊόντων αρμοδιότητας ΕΟΦ για τα 
οποία χορηγείται άδεια κυκλοφορίας, η αμοιβή του εμπει¬ 
ρογνώμονα /εισηγητή ανά μέρος, ορίζεται στο ποσό των 
146.74 ΕΥΡΩ. 

2. Γ ια τις διαδικασίες που θα προκύψουν, μετά την έκ¬ 
δοση της άδειας κυκλοφορίας των προϊόντων της προη- 
γουμένης παραγράφου, η αμοιβή κάθε εμπειρογνώμονα 
/εισηγητή ,κατά περίπτωση .ορίζεται ως εξής: 

α) Επέκταση άδειας κυκλοφορίας και ειδικότερα στις 
περιπτώσεις: 


- νέας περιεκτικότητας 

- νέας φαρμακοτεχνικής μορφής 

- νέας ένδειξης 

- νέας οδού χορηγήσεως κλπ 

Η αμοιβή του εμπειρογνώμονα / εισηγητή ορίζεται στο 
ποσό των 146,74 ΕΥΡΩ. 

β)Τροποποιήσεις τύπου II όπως εκάστοτε ισχύουν 
στους κανονισμούς (ΕΚ) της Επιτροπής 541/1995 και 
542/1995 επεξεργασία της περίληψης των χαρακτηριστι- 
κώντου προϊόντος (3ΡΟ) ή και του φύλλου οδηγιών για το 
χρήστη, η αμοιβή του εμπειρογνώμονα / εισηγητή ορίζε¬ 
ται ανά περίπτωση στο ποσό των 146,74 ΕΥΡΩ. 

γ)Τροποποίηση άδειας κυκλοφορίας βιοκτόνων προϊό¬ 
ντων ή βιοκτόνων δραστικών ουσιών. 

Γ ια τις διαδικασίες που θα προκύψουν για τα βιοκτόνα 
προϊόντα ή τις δραστικές ουσίες μετά την έκδοση άδειας 
κυκλοφορίας, όπως νέα συγκέντρωση δραστικών ου¬ 
σιών, νέα μορφή, νέο πεδίο εφαρμογής κλπ αμοιβή εμπει¬ 
ρογνώμονα - εισηγητή, κατά περίπτωση, ορίζεται στο 
ποσό των 146,74 ΕΥΡΩ. 

δ) Ανανεώσεις άδειας κυκλοφορίας 

Για την ανανέωση άδειας κυκλοφορίας των προϊόντων 
αρμοδιότητας ΕΟΦ η αμοιβή του εμπειρογνώμονα - ει¬ 
σηγητή ορίζεται στο ποσό των 146,74 ΕΥΡΩ. 

ε) Επιθεωρήσεις 

Η αμοιβή του ειδικού εμπειρογνώμονα που θα χρησιμο¬ 
ποιηθεί σε επιθεωρήσεις ορίζεται στο ποσό των 146,74 
ΕΥΡΩ. 

στ) Ειδικώς για τα φαρμακευτικά προϊόντα για κτηνια¬ 
τρική χρήση η αμοιβή του εμπειρογνώμονα εισηγητή για 
τον καθορισμό του χρόνου αναμονής ορίζεται στο ποσό 
των 146,74 ΕΥΡΩ. 

3. Για ειδικές υπηρεσίες και ειδικές αναφορές σχετικά 
με την ασφάλεια και την φαρμακοεπαγρύπνηση φαρμα¬ 
κευτικού προϊόντος ανθρώπινής ή κτηνιατρικής χρήσης ή 
άλλων προϊόντων αρμοδιότητας ΕΟΦ για τα οποία εφαρ¬ 
μόζεται σύστημα επαγρύπνησης η αμοιβή του εμπειρο¬ 
γνώμονα /εισηγητή ορίζεται στο ποσό των 293.47 ΕΥΡΩ. 

4. Γ ια οποιοδήποτε θέμα το οποίο δεν αναφέρεται ειδικώς 
στην παρούσα απόφαση η αμοιβή του εμπειρογνώμονα /ει¬ 
σηγητή ορίζεται στο ποσό των 146,74 ΕΥΡΩ ανά εισήγηση. 

5. Οι ανωτέρω αμοιβές δεν αφορούν υπαλλήλους του 
ΕΟΦ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΕΤΡΟΣ ΔΟΥΚΑΣ ΑΘΑΝΑΣΙΟΣ ΓΙΑΝΝΟΠΟΥΛΟΣ 

-♦- 

Αριθ. 2121/24/04 (6) 

Έγκριση του Ειδικού Κανονισμού Λιμένα Ραφήνας με 
αριθμό 24 «Απαγορεύσεις και περιορισμοί κατά τη 
διάρκεια των Ολυμπιακών και Παραολυμπιακών Αγώ¬ 
νων 2004» 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 156 του Κώδικα Δημοσίου Ναυτικού Δι¬ 
καίου ο οποίος κυρώθηκε με το Ν.Δ. 187/1973 (Α' 261), 

όπως αυτό αντικαταστάθηκε με το άρθρο 10 του Ν. 1940/ 
1991 «Μονάδα ειδικών αποστολών Λ.Σ. (ΜΕΑ/ΛΣ) και 
άλλες διατάξεις περί αυτού» (Α 40). 

2. Την με αριθμ. πρωτ. 844/21.5.2004 γνώμη Νομάρχη 
Ανατολικής Αττικής. 

3. Τον αριθμ. 24 Ειδικό Κανονισμό Λιμένα Ραφήνας που 
μας υποβλήθηκε με την αριθμ. πρωτ. 2121.1/03/04/24.5. 
2004 αναφορά της Λιμενικής Αρχής, με τις διατάξεις του 
οποίου ρυθμίζονται θέματα που αφορούν διοικητικά μέ- 
τρα/απαγορεύσεις στο θαλάσσιο χώρο αρμοδιότητας 
Κ.Λ. Ραφήνας κατά την διάρκεια των Ολυμπιακών Αγώνων 
2004. 

4. Το άρθρο 29Ατου Ν. 1558/1985 (Α 137) που προστέ¬ 
θηκε με το άρθρο 27 του Ν. 2081/1992 (Α 154) και το άρ¬ 
θρο 1 του Ν. 2469/1997 (Α38). 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό Λιμένα 
Ραφήνας με αριθμό 24 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΑΦΗΝΑΣ 
ΜΕ ΑΡΙΘΜΟ 24 

«Απαγορεύσεις και περιορισμοί κατά τη διάρκεια των 
Ολυμπιακών και Παραολυμπιακών Αγώνων 2004». 

Ο ΚΕΝΤΡΙΚΟΣ ΛΙΜΕΝΑΡΧΗΣ 

Έχοντας υπόψη: 

1. Τις διατάξεις του δια του από 9/22 Ιουνίου 1948 Β.Δ. 
κωδικοποιηθέντος νόμου 499/1947 «περί πειθαρχικής 
εξουσίας των Προϊστάμενων Λιμενικών Αρχών» (Α162) 
συνδυαζόμενες μετά άρθρα 141 - 157του Ν.Δ. 187/1973, 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (Α261). 

2. Το άρθρο 156 του Κώδικα Δημοσίου Ναυτικού Δικαί¬ 
ου, ο οποίος κυρώθηκε με το Ν.Δ. 187/1973 (Α261), όπως 
αυτό αντικαταστάθηκε με το άρθρο 10 του Ν. 1940/1991 
(Α40) «περί Μονάδα Ειδικών Αποστολών Λ.Σ. (ΜΕΑ/ΛΣ) 
και άλλες διατάξεις περί αυτού». 

3. Τις διατάξεις του Ν.Δ. 444/1970 «περί αρμοδιοτήτων 
του Λ.Σ. και σχέσεως προς τις αρμοδιότητας των Σωμά¬ 
των Ασφαλείας» (Α' 39). 

4. Το άρθρο 29Α του Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Α' 154) και το 
άρθρο 1 του Ν. 2469/1997 (Α'38). 

5. Την αριθμ. πρωτ 2113.8/06/04/13.4.2004 Δ/γή ΥΕΝ/ 
ΔΛΑΑ'-ΔΑ. 

6. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο παρών Ειδικός Κανονισμός ισχύει στους χώρους της 
θαλάσσιας έκτασης της περιοχής δικαιοδοσίας της Λιμε¬ 
νικής Αρχής Ραφήνας και τα χρονικά διαστήματα, όπως 
καθορίζονται στις επιμέρους διατάξεις του. 


Άρθρο 2 

Απαγορεύεται καθ’ όλο το 24ωρο η αλιεία από σκάφη 
επαγγελματικά και ερασιτεχνικά καθώς και η ναυσιπλοΐα 
έσωθεν της νοητής γραμμής που ενώνει την Άκρα Μαρα¬ 
θώνα με την Άκρα Δρακονέρα από 28.7 έως 29.8.2004. 

Άρθρο 3 

Απαγορεύεται καθ’ όλο το 24ωρο η αλιεία από σκάφη 
επαγγελματικά και ερασιτεχνικά, η δραστηριοποίηση μη¬ 
χανοκίνητων θαλάσσιων μέσων αναψυχής καθώς και η 
ναυσιπλοΐα έσωθεν της νοητής γραμμής που ενώνει την 
Άκρα Μαραθώνα με το νότιο άκρο των εγκαταστάσεων 
του πρώην πεδίου βολής Μαραθώνα από 28.7 έως 
29.8.2004. 


Άρθρο 4 

α) Απαγορεύεται καθ’ όλο το 24ωρο η αλιεία από σκάφη 
επαγγελματικά και ερασιτεχνικά καθώς και η ναυσιπλοΐα 
σκαφών έσωθεν της νοητής γραμμής που ενώνει την 
Άκρα Μαραθώνα με το νότιο Άκρο του Λιμένα Ραφήνας 
(περιοχή Πρωτέας) από 28.7 έως 29.8.2004. 

β) Η ναυσιπλοΐα στην θαλάσσια περιοχή της παραγρά¬ 
φου (α) επιτρέπεται εντός διαύλων και σε συγκεκριμένες 
ώρες που θα καθοριστούν με Απόφαση Κεντρικού Λιμε¬ 
νάρχη Ραφήνας. 

γ) Στην προαναφερθείσα θαλάσσια περιοχή της παρα¬ 
γράφου (α) επιτρέπεται η κίνηση ναυταθλητικών σκαφών 
και σκαφών συνοδείαςτους, καθώς και θαλάσσιων μέσων 
αναψυχής κατόπιν άδειας της Λιμενικής Αρχής Ραφήνας 
με εξαίρεση τον θαλάσσιο χώρο που περικλείεται από τα 
στίγματα: 

λ=24° 0000" Α 
λ=24° 00'25" Α 
λ=24° 00'25" Α 
λ=23° 59'48" Α 

Στον θαλάσσιο χώρο που περικλείεται από τα ανωτέρω 
στίγματα επιτρέπεται η κίνηση σκαφών στα οποία έχει 
εκδοθεί διαπίστευση από την Οργανωτική Επιτροπή Ολυ¬ 
μπιακών Αγώνων 2004. 


XI :φ=38° 04'12"Β 
Χ2:φ=38° 04'12"Β 
Χ3:φ=38° 03'15"Β 
Χ4:φ=38° 03'15"Β 


Άρθρο 5 

Απαγορεύεται καθ’ όλο το 24ωρο η αλιεία από σκάφη 
επαγγελματικά και ερασιτεχνικά και η ναυσιπλοΐα σκα¬ 
φών έσωθεν της νοητής γραμμής που ενώνει κάθετα την 
απέναντι ακτή της Βραυρώνας με το νότιο άκρο της νησί¬ 
δας Περατή μέχρι το νότιο άκρο εγκαταστάσεων του 
Ναυτικού Ομίλου Νέας Αρτέμιδας (Ν.Ο.Ν.Α) από 30.7 
έως 29.8.2004. 

Άρθρο 6 


α) Απαγορεύεται καθ’ όλο το 24ωρο από 30.7 έως 
29.8.2004 η ερασιτεχνική αλιεία έσωθεντης νοητής γραμ¬ 
μής που ενώνει κάθετα την απέναντι ακτή της Βραυρώνας 
με το νότιο άκρο της νησίδας της Περατή με τις νησίδες 
Κοκκινονήσια Αρτέμιδας και το νότιο άκρο του Λιμένα Ρα¬ 
φήνας. 

β) Η ναυσιπλοΐα στην προαναφερθείσα θαλάσσια πε¬ 
ριοχή επιτρέπεται εντός διαύλων και σε συγκεκριμένες 
ώρες που θα καθοριστούν με Απόφαση Κεντρικού Λιμε¬ 
νάρχη Ραφήνας. 

γ) Επιτρέπεται η διενέργεια επαγγελματικής αλιείας 
στον ανωτέρω θαλάσσιο χώρο κατόπιν άδειας της Λιμέ- 

νικής Αρχής Ραφήνας σε χρονικά διαστήματα και ώρες 
που θα καθοριστούν με απόφαση Κεντρικού Λιμενάρχη 
Ραφήνας. 

δ) Στον ανωτέρω χώρο επιτρέπεται η κίνηση ναυτα¬ 
θλητικών σκαφών και σκαφών συνοδείας τους, καθώς και 
εκμισθούμενων θαλάσσιων μέσων αναψυχής κατόπιν 
άδειας της Λιμενικής Αρχής Ραφήνας. 

Άρθρο 7 
Κυρώσεις 

Οι παραβάτες του κανονισμού αυτού, η εκτέλεση του 
οποίου ανατίθεται στα Λιμενικά όργανα ανεξάρτητα από 
τις συντρέχουσες αστικές και ποινικές ευθύνες κατά την 
ισχύουσα νομοθεσία, υπόκεινται και στις κυρώσεις του 


άρθρου 157 του Ν.Δ. 187/1973 (ΦΕΚΑ'261), όπως τρο¬ 
ποποιήθηκε μεταγενέστερα και ισχύει. 

Ραφήνα, 18 Μάίου 2004 

Ο ΚΕΝΤΡΙΚΟΣ ΛΙΜΕΝΑΡΧΗΣ 
ΑΝΤΙΠΛΟΙΑΡΧΟΣ Λ.Σ. ΚΑΡΟΠΟΥΛΟΣ ΙΩΑΝΝΗΣ 

β) Ο Ειδικός αυτός Κανονισμός ισχύει πέντε (5) ημέρες 
μετά την ημέρα δημοσίευσής του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Ιουνίου 2004 

Ο ΥΠΟΥΡΓΟΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 
































